Publication: Magyar Közlöny
Issue: MK-2010-192 (Year: 2010, Number: 192)
Era: contemporary
Section: a hatáskörébe nem tartozó önálló jogszabályértelmezést végezne, (...)” [57/1991. (XI. 8.) AB határozat, ABH 1991, 272,
Paragraph Index: 1362

3. Az Alkotmánybíróság ezt követõen megvizsgálta a MEOSZ által hozott döntés jogi jellegét. A MEOSZ nem közigazgatási szerv, ez ugyanakkor nem akadálya annak, hogy az akadálymentesítési támogatással összefüggésben hozott döntése közigazgatási hatósági aktusnak minõsüljön: a Ket. 12. § (2) bekezdésének a) pontja szerint közigazgatási hatósági ügy minden olyan ügy, amelyben a közigazgatási hatóság az ügyfelet érintõ jogot vagy kötelességet állapít meg, adatot, tényt vagy jogosultságot igazol, hatósági nyilvántartást vezet vagy hatósági ellenõrzést végez. Jelen ügyben tehát elsõsorban azt kellett eldönteni, hogy az akadálymentesítési állami támogatási kérelmek elbírálása közhatalmi, hatósági jellegû döntés-e. Az akadálymentesítési támogatás az ún. „Egyéb lakástámogatások” elõirányzatból finanszírozott, pénzügyi lebonyolítását illetõen hitelintézeten keresztül folyósított szociális juttatás. Különös jellemzõje, hogy pontosan meghatározott személyi kör számára igénybe vehetõ, kérelemre nyújtott, ugyanakkor nem pályázatos rendszerû: az R. 25/B. §-a alapján amennyiben a támogatási feltételeknek megfelelõ személy a számára az R.-ben biztosított igénylési lehetõséggel él, akkor a támogatás nyújtását nem lehet megtagadni (Vö.: 882/B/1998. AB határozat, ABH 2001, 1277, 1280–1281.; 1177/B/1997. AB határozat, ABH 1998, 1053.; továbbá: a Ket. Szakértõi Bizottságának szakmai véleményét tartalmazó 20. számú módszertani állásfoglalás a Ket.-nek az állami támogatások odaítélésével kapcsolatos eljárásokban való alkalmazásáról). Forráshiányra hivatkozással egyetlen kérelmezõ sem utasítható el. Mérlegelési jog abban a vonatkozásban illeti meg a jogosultság elbírálására jogosult szervezetet, hogy az érintett számára a lakóépület rendeltetésszerû használatához szükség van-e a tervezett munkálatokra, illetve, hogy ez milyen összegû többletköltséggel biztosítható [R. 9. § (3) bekezdés]. A támogatás nem tételez fel kölcsönös szolgáltatásokat: a támogatott fél kötelezettsége csak arra terjed ki, hogy a kapott pénzösszeget meghatározott célra, a saját ingatlanán

Source: https://magyarkozlony.hu/hivatalos-lapok/bae8596f302587faa8a9549ffe41639017df5820/dokumentumok/606e548d864752db097e19ed32b9c817d76d09dc/letoltes